Lietuvos automobilių ralio e-čempionatas

Lietuvos automobilių ralio e-čempionatas (Atlantis Games e-LARČ) – nuo 2019 m. vykstančios oficialios virtualaus sporto pirmenybės, įtrauktos į Lietuvos automobilių sporto federacijos oficialių varžybų sąrašą. Tai yra pripažintas ir pirmasis pasaulyje nacionalinis ralio e-čempionatas, sparčiai augančioje lenktynių simuliatorių nišoje.

Priešistorė 
Virtualaus ralio lenktynių istorija Lietuvoje prasidėjo dar 2005 metais susikūrus Richard Burns Rally simuliatoriaus lietuviškai bendruomenei. Daugiau nei 10 metų bendruomenės nariai organizavo virtualius čempionatus atkartojančius realybėje vykstančius čempionatus tokius kaip Pasaulio ralio čempionatas (WRC), Lietuvos automobilių ralio čempionatas (LARČ) ar Pasaulio jaunimo ralio čempionatas (JWRC). 2017 m. Lietuvos automobilių sporto federacija pripažino virtualias lenktynes kaip vieną iš automobilių sporto disciplinų. Virtualūs ralio čempionatai, rengiami RBR-LT bendruomenės, neliko nepastebėti. 2018 m. virtualus ralio čempionatas, rengiamas pagal LARČ kalendorių, gavo Lietuvos automobilių sporto federacijos pripažinimą. Netrukus panašiu pavyzdžiu pasekė ir kelios kitos šalys (Čekija, Ukraina, Švedija), kurioms lietuviško čempionato startas buvo savotiška paskata sukurti savo nacionalines pirmenybes.

Šiandien lenktynių simuliatorių srityje Lietuva yra viena iš pionierių, turinti garbę vadintis pirmąja nacionalinį elektroninio ralio čempionatą surengusia šalimi pasaulyje. Atlantis Games e-LARČ yra ir vienas iš didžiausių žaidėjų rinkoje, kuriame lygis yra labai aukštas, o pergalė laikoma prestižine.

Čempionatas

Čempionato vykdymas 
Lietuvos automobilių ralio e-čempionatas vyksta Richard Burns Rally simuliatoriaus platformoje, kurioje yra naudojamas RBRTM (čekų) papildinys. Atlantis Games e-LARČ atkartoja Lietuvos automobilių ralio čempionato (LARČ) kalendorių, virtualūs etapai vyksta savaitė prieš realius LARČ etapus. Virtualaus čempionato organizatoriai, rengdami virtualius ralius, remiasi tikrąjį etapą primenančiais ruožais, kuriuos galima pasirinkti iš gausybės simuliatoriuje esančių trasų. Elektroninėje erdvėje įveikti ralio maršrutą skiriamos 6 dienos. Galutiniai rezultatai paaiškėja tik pačioje etapo pabaigoje, tačiau visa tai kompensuoja patogumas dalyviams įveikti virtualų etapą laisvu metu.

Automobiliai 
Lietuvos automobilių ralio e-čempionato varžybų įskaitose leidžiama dalyvauti tik šių Tarptautinės automobilių federacijos (FIA) patvirtintų klasių automobiliams:

 Rally2 (R5) (pvz. Ford Fiesta R5, Škoda Fabia R5, Hyundai i20 R5)
 R4 (pvz. Mitsubishi Lancer Evolution X, Subaru Impreza N15 R4)
 N4 (pvz. Mitsubishi Lancer Evolution X, Subaru Impreza N14)
 Rally3 (pvz. Ford Fiesta Rally3)
 R3 (pvz. Citroen DS3 R3T, Honda Civic Type R R3)
 Rally4 (R2) (pvz. Ford Fiesta Rally4, Peugeot 208 Rally4, Opel Adam R2)
 Rally5 (R1) (pvz. Citroen DS3 R1, Renault Twingo R1)

Įskaitos 
Asmeninės įskaitos, kuriose gali dalyvauti visi:

Asmeninės įskaitos, kuriose gali dalyvauti tik Lietuvos Respublikos piliečiai:

Komandinė įskaita

Kiekvieną komandą gali sudaryti nuo 2 iki 5 žmonių (įskaitytinai).

Taškų skaičiavimas 
Taškai asmeninėse čempionato įskaitose skaičiuojami taip:

Paskutiniame čempionato etape taikomas 1,5 taškų koeficientas.

Už 1-5 vietas Power Stage greičio ruože, čempionato dalyviams kiekvienose čempionato asmeninėse įskaitose pridedami papildomi taškai:

Komandų taškai yra skaičiuojami sumuojant 3 geriausiai pasirodžiusių komandos narių etape pelnytus taškus 4WD ir 2WD bendrosiose įskaitose.

2019 metų sezonas

Apžvalga 
2019 m. startavo pirmasis Lietuvos automobilių ralio e-čempionato sezonas, kurio mecenatu tapo „Skuba“. Debiutiniame čempionate dėl pozicijų devyniose įskaitose iš viso kovojo 292 dalyviai iš daugiau nei 25 pasaulio valstybių. Kaip ir realioje erdvėje, taip ir virtualioje buvo surengti šeši etapai, skirti: Utenos, Kelmės, Mikolaikų (Lenkija), Elektrėnų, Rokiškio ir Druskininkų etapams.

Etapai

Rezultatai (TOP 3) 
AWD Pro

AWD Rookie

FWD Pro

FWD Rookie

RWD Pro

RWD Rookie

AWD Pro LT

FWD Pro LT

2020 metų sezonas

Apžvalga 
Antrajam Lietuvos automobilių ralio e-čempionato sezonui įvykti nesutrukdė metų pradžioje prasidėjusi pasaulinė COVID-19 pandemija. 2020 metų sezonas pasižymėjo dar nematyta konkurencija tarp 358 dalyvių iš 28 pasaulio šalių šešiose įskaitose. Tarp dalyvių buvo galima sutikti WRC, ERC, LARČ, LARSČ bei LMRČ serijų nuolatinius dalyvius.

Skirtingai nei LARČ, virtualaus čempionato sezoną sudarė 6 etapai, kurie buvo skirti realybėje neįvykusiems žiemos raliams Utenoje ir Gulbenėje (Latvija) bei žvyriniams etapams Kelmėje, Rokiškyje, Elektrėnuose ir Zarasuose. Svarbu paminėti, kad etapuose nugalėjo net 5 skirtingi dalyviai. Paskutiniame Zarasų etape dalyviams buvo taikoma 1,5 taškų koeficientas, o sumuojant visus surinktus taškus čempionate buvo taikoma N-1 taisyklė.

Etapai

Rezultatai (TOP 3) 
AWD Pro

AWD Pro LT

AWD Rookie

2WD Pro

2WD Pro LT

2WD Rookie

2021 metų sezonas

Apžvalga 
Trečiasis Lietuvos automobilių ralio e-čempionato sezonas buvo trumpiausias iš visų įvykusių. Pirmą kartą čempionate nevyko nė vienas žieminis etapas. Registracija į čempionatą prasidėjo balandžio 20 dieną. Tą pačią dieną projekto organizatoriai pristatė atnaujintą čempionato logotipą bei paskelbė apie bendradarbiavimą su naujuoju vardo partneriu – „Atlantis Games“. Balandžio 27 dieną buvo pristatyta dar viena sezono naujiena – čempionatą atstovauti nusprendė naujieji Atlantis Games e-LARČ ambasadoriai: Nikolay Gryazin, Vladas Jurkevičius bei Aras Kalėda.

Šių metų sezonas prasidėjo anksčiau, skirtingai nei realusis Lietuvos automobilių ralio čempionatas. Pirmasis čempionato etapas, turėjęs vykti Utenos rajone, buvo atšauktas, tačiau virtualaus čempionato organizatoriai nusprendė vykdyti varžybas ir taip atiduoti pagarbą turėjusiam įvykti renginiui. Virtualaus čempionato sezonas vyko dar penkiuose etapuose, skirtuose Kelmės, Viekšnių, Rokiškio, Elektrėnų ir Zarasų etapams paminėti. Paskutinis čempionato etapas buvo itin įdomus ir svarbus dalyviams, kadangi jame buvo taikoma 1,5 taškų koeficientas. Be to, pirmą kartą čempionato istorijoje dalyviai galėjo jungtis į komandas ir dalyvauti komandinėje įskaitoje.

Etapai

Rezultatai (TOP 3) 
AWD Pro

AWD Pro LT

AWD Rookie

2WD Pro

2WD Pro LT

2WD Rookie

Komandinė įskaita

Specialieji etapai 

Laisvu metu nuo Atlantis Games e-LARČ varžybų, čempionato organizatoriai yra surengę specialiųjų etapų serijas, skirtas prisiminti įsimintiniausias Lietuvos ralio istorijos akimirkas ir asmenybes, tokias kaip Stasys Brundza ar Eugenijus Tumalevičius. 2020 m. pavasarį buvo surengtos net dvi specialiųjų etapų serijos. Pirmoji iš jų skirta Lietuvos nepriklausomybės atkūrimo 3­0-mečiui paminėti. Kita – Pro Invitational by e-LARČ pavadinimu. Pirmuoju COVID-19 pandemijos laikotarpiu, visiškai sustojus automobilių sporto veiklai, jo atstovai buvo kviečiami dalyvauti virtualiose ralio varžybose. 2021 m. pradžioje Atlantis Games e-LARČ organizatoriai pakvietė visus virtualaus ralio gerbėjus nusikelti į praeitį ir surengė RETRO e-LARČ seriją. Jos etapai buvo pavadinti XXI a. I dešimtmečio populiariausių vykusių LARČ etapų pavadinimais, o dalyviai varžėsi to meto populiariausiais automobiliais tokiais kaip Mitsubishi Lancer Evo IX, Škoda Fabia WRC ar Lada VFTS.

Žinomi lenktynininkai, dalyvaujantys Atlantis Games e-LARČ čempionate 

 Nikolay Gryazin 
 Vladas Jurkevičius 
 Aras Kalėda 
 Justas Simaška 
 Deividas Gezevičius 
 Rokas Steponavičius 
 Hubert Laskowski 
 Paulo Soria

Šaltiniai